Všetkým záujemcom	

	

	

	

	

Váš list číslo/zo dňa	Naše číslo	Vybavuje/linka	Bratislava	
	15/2025/JH	Ing. Jana Hosová
02/20824515	24. 09. 2025	
				
Vec: Vysvetlenie Súťažných podkladov č.1

V zmysle § 48  zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov Vám zasielame vysvetlenie k nadlimitnej zákazke „Vykonávanie pravidelných odborných prehliadok a odborných skúšok technických zariadení a vyhradených technických zariadení plynových, tlakových a elektrických“ vyhlásenej v Úradnom vestníku Európskej únie č. OJ S 179/2025 zo dňa 18.09.2025 pod značkou 612263-2025 a vo Vestníku verejného obstarávania č. 190/2025 zo dňa 19. 09. 2025 pod značkou 15033-MSS.
Dňa 22. 09. 2025 sme boli požiadaní o vysvetlenie súťažných podkladov, na ktoré bezodkladne odpovedáme. 

Otázka č. 1:
Počet prehliadok
Dobrý deň, v podkladoch, ktoré ste poskytli na vyhodnotenie zákazky sú nezrovnalosti.
Pri plynových zariadeniach sk. Bh sa v roku, v ktorom sa vykonáva odborná skúška 1x36mes, nevykonáva sa odborná prehliadka 1x12mes.
Na základe tohto pravidlá nebude počet odborných prehliadok PZ sk. Bh namiesto štyroch iba tri krát v období štyroch rokov a jeden krát odborná skúška, resp 2 a 2 krát.

Ďalšia nezrovnalosť je v zatriedení tlakových nádob a to ohrievač vody, alebo anuloid (ten je iba obyčajná súčasť potrubného systému UK).
V zmysle prílohy č.1 vyhlášky 508/2009 je definovaná

tlaková nádoba sk. Ab1: (pomlčkou som zvýraznil časť v ktorej sa uvádza o kvapalinách, ale je tam uvedené,
že kvapalina dosahuje bod varu, keďže v ohrievačoch vody sa bod varu nikdy nedosiahne, preto nepatrí do sk Ab. Preto je to zle zatriedené)

"neobsahuje nebezpečné plyny, pary alebo ---- kvapaliny s teplotou vyššou, ako je ich bod varu pri tlaku 0,2 MPa ----,
s objemom nad 10 litrov a ktorej súčin objemu technického zariadenia tlakového v litroch a najvyššieho pracovného
tlaku12) v MPa (ďalej len „bezpečnostný súčin“) je väčší ako 20 (200);
Do tejto skupiny patrí aj nádoba na výrobu pary, ktorá je súčasťou pracovného prostriedku, ak spĺňa uvedené
parametre"

sk Ab2 je pre nebezpečné plyny a kvapaliny - voda do tejto skupiny nepatrí

tlaková nádoba sk Bb1: (pomlčkou som zvýraznil časť v ktorej sa uvádza o kvapalinách, ale je tam uvedené,
že kvapalina dosahuje bod varu, keďže v ohrievačoch vody sa bod varu nikdy nedosiahne, preto nepatrí ani do sk Bb. Preto je to zle zatriedené)

"obsahuje nie nebezpečné plyny, pary alebo ---- kvapaliny s teplotou vyššou, ako je ich bod varu pri tlaku 0,05 MPa ----, s objemom
nad 1 liter a ktorých bezpečnostný súčin je väčší ako 5 (50);
Do tejto skupiny patrí aj nádoba na výrobu pary, ktorá je súčasťou pracovného prostriedku, ak spĺňa uvedené
parametre"

Na základe citovaných časti prílohy č1 vyhlášky, ohrievače vody patria do skupiny C
a podľa prílohy č. 5 vyhlášky 508/2009 sa opakované kontroly vykonávajú na odporúčanie výrobcu.

Nie sú potrebné vonkajšie ani vnútorne prehliadky a už vôbec nie úradné skúšky.

Pri plynových ohrievačoch je uvedená maximálna teplota ohriatia vody. To by mohol byť udaj, ktorý by mohol zaradiť ohrievač do inej skupiny ako C.
Ale na plynových ohrievačoch vody, ktoré som doposiaľ kontroloval nebol udaj vyšší ako 85°C. Preto aj tieto zariadenia patria do sk. C.

Na základe týchto skutočnosti bude predpokladaná cena podľa podkladov nesprávna.

Odpoveď: 
Súhlasíme, odborná skúška plynového zariadenia nahrádza v roku jej vykonania odbornú prehliadku.
Z tohto dôvodu budú v dokumentoch zverejnené upravené Prílohy pod názvom:
CAST_1_Pr_2_specifikacia zariadeni a pozadovane terminy realizacie_oprava č.1_24.9.2025 a
CAST_1_Pr_3_cenova specifikacia_oprava č.1_24.9.2025

Vysvetlenie k tlakovým nádobám:
V dokumentoch sme zverejnili pod názvom  IBP - výklad k ohrievačom TÚV vysvetlenie Inšpektorátu práce k zásobníkovým a doskovým ohrievačom a ich zaradeniu do kategórie Ab. Pri zaradení do skupiny Ab musia byť splnené podmienky : tlak, objem, bezpečnostný súčin a teplota nad 110 ℃.  Rozhodujúce sú údaje na štítku a nie prevádzkové údaje. Údaje v dokumentoch k zákazke sú teda správne.

Anuloid:
V dokumentoch sa nachádza anuloid len pri pobočke Považská Bystrica a je zaradený do skupiny „C“.

Otázka č 2: 
MaR
pre Časť 1 VTZ plynové a tlakové je v kotolniach:

Bratislava Mamateyova 17
Trnava, Halenárska 22
Považská Bystrica, M.R.Štefánika 165

je pri MAR vyžadovaná odborná prehliadka a skúška 1x2roky (čo je revízia elektrických zariadení) a aj profylaktická kontrola MaR.
v ostatných kotolniach je požadovaná iba profylaktická kontrola MaR.

Je to takto správne? alebo to bude preradené do časti 2 VTZ elektrické?
alebo máme oceniť aj tieto položky.

Odpoveď:
Súhlasíme, z tohto dôvodu boli OPaOS MaR presunuté z časti VTZ tlakové a plynové do časti VTZ elektrické a zároveň boli chýbajúce OPaOS MaR doplnené do časti VTZ elektrické.

V dokumentoch boli zverejnené upravené Prílohy:
CAST_2_Pr_2_specifikacia zariadeni a pozadovane terminy_oprava č.1_24.9.2025 
CAST_2_Pr_3_cenova specifikacia_oprava.č.1_24.9.2025

Otázka č. 3:
Komíny
V CP v kotolni Svidník,Ul. MUDr.Pribulu 150/8 + Garáž;MZ SR vlastník
nie je uvedená kontrola komínov

Odpoveď:
Na pobočke Svidník komíny nemáme. Nachádza sa tam len prieduch z kotla cez obvodové murivo.

S pozdravom    

  Mgr. Daniela Krnáčová, LL.M., v.r.	
  riaditeľka odboru verejného obstarávania	
  Všeobecná zdravotná poisťovňa, a.s.